ROMÂNIA

JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind acordarea unui sprijin financiar pentru unitățile/lăcașurile de cult aparținând cultelor religioase recunoscute în România, situate pe raza administrativ - teritorială a municipiului Lugoj**

Consiliul local al Municipiului Lugoj;

Având în vedere referatul nr 16/47859/(RU)47860 din 14.05.2024 al Primarului interimar al Municipiului Lugoj - inițiator al Proiectului de hotărâre;

Având în vedere Proiectul de hotărâre nr. 84 din 14.05.2024privind acordarea unui sprijin financiar pentru unitățile/lăcașurile de cult aparținând cultelor religioase recunoscute în România, situate pe raza administrativ - teritorială a municipiului Lugoj;

Luând în considerare raportul de specialitate nr. 16/48947/(RU)48948 din 15.05.2024 întocmit de Compartimentul relații cu instituții de învățământ, cultură, culte, sănătate;

Luând în considerare avizul nr. 49 din 27.05.2024 al Comisiei activități economico – financiare, agricultură, comerț, turism, activități social – culturale, tineret și sport și a celorlalte Comisii de specialitate ale Consiliului Local al Municipiului Lugoj;

Ținând cont de Hotărârea Consiliului Local al Municipiului Lugoj nr. 139 din 26.11.2020, privind constituirea comisiei speciale pentru stabilirea și acordarea unor forme de sprijin financiar de la bugetul local al municipiului Lugoj, pentru unităţile/lăcaşurile de cult aparţinând cultelor religioase recunoscute în România, situate pe raza administrativ – teritorială a municipiului Lugoj, modificată;

Luând în considerare procesul-verbal al Comisiei speciale pentru stabilirea și acordarea unor forme de sprijin financiar de la bugetul local al municipiului Lugoj, pentru unitățile/lăcașurile de cult aparținând cultelor religioase recunoscute în România, situate pe raza administrativ - teritorială a municipiului Lugoj, încheiat la data de 09.05.2024, înregistrat sub nr. 16/47271/(RU)47272 din 13.05.2024;

Ținând cont de Hotărârea Consiliului Local nr. 70 din 28.05.2020 pentru aprobarea Regulamentului privind stabilirea și acordarea unor forme de sprijin financiar de la bugetul local al municipiului Lugoj, pentru unităţile/lăcaşurile de cult aparţinând cultelor religioase recunoscute în România, situate pe raza administrativ – teritorială a municipiului Lugoj<

Având în vedere Hotărârea Consiliului Local nr. 19 din 13.02.2024 privind aprobarea bugetului local pe anul 2024, rectificată;

În conformitate cu art. 3 alin. (3) din O.G. nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România – republicată și completată ulterior;

În conformitate cu Normele metodologice pentru aplicarea prevederilor Ordonanţei Guvernului nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, aprobate prin H.G. nr. 1470/2002, republicată, cu modificările și completările ulterioare;

Ținând cont de Legea nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, modificată şi completată;

În conformitate cu art. 129 alin. (2) lit. b) și d), alin. (8) lit. a), art. 136 și art. 139 alin. (3) lit. a) din O.U.G. nr. 57/2019 privind Codul administrativ, cu modificările și completările ulterioare;

În temeiul art. 196 alin. (1) lit. a) și art. 243 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ș T E :**

**Art.1.** - Se acordă sprijin financiar unităților/lăcașurilor de cult aparținând cultelor religioase recunoscute în România, situate pe raza administrativ - teritorială a municipiului Lugoj, conform celor stabilite în anexa la prezenta hotărâre.

**Art.2.** - Îndeplinirea prevederilor prezentei hotărâri se încredințează Compartimentului relații cu instituțiile de învățământ, culte, cultură, sănătate și Direcției buget - cheltuieli.

**Art.3.** - Prezenta hotărâre se comunică:

- Instituției Prefectului, Județul Timiș;

- Primarului interimar al Municipiului Lugoj;

- Direcției administrație publică locală;

- Direcției buget - cheltuieli;

- Compartimentului relații cu instituțiile de învățământ, culte, cultură, sănătate;

- Celor interesați, prin afișare și publicare;

- Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

Adrian-Doru Serendan SECRETARUL GENERAL AL MUNICIPIULUI

Dan Ciucu

**Nr. 83 din 30.05.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 15 |
| 3. | Număr voturi pentru | 15 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |